П Р О Т О К О Л   № 18
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 18.10.2022 г. 

Днес, 18.10.2022 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от Борислав Сарафов – за главен прокурор /съгласно заповед РД-08-1308/10.10.2022 г. на главния прокурор/ относно кадрови промени в администрацията на ПРБ. /вх. № ВСС-14342/12.10.2022 г./

С решение по протокол № 28/20.07.2022 г. Прокурорската колегия на ВСС взе решение трудовите правоотношения на съдебните служители от Апелативната специализирана прокуратура и Специализираната прокуратура да бъдат уредени по смисъла на чл. 123, ал. 1, т. 7 от КТ, и съответно служителите от Апелативната специализирана прокуратура да преминат към Апелативна прокуратура – София, а служителите от Специализираната прокуратура към Софийска градска прокуратура. На основание чл. 30, ал. 5, т. 8 от Закона за съдебната власт бяха определени броя и видовете длъжности за съдебни служители в Апелативна прокуратура – София и Софийска градска прокуратура.
В резултат на преминаването на щатните бройки и служителите при условията на чл. 123, ал. 1, т. 7 от КТ, в щатовете на АП-София и СГП бяха разкрити щатни бройки за дублиращи се длъжности, като „съдебен администратор“, „административен секретар“, „главен счетоводител“, функциите на които, съгласно нормативната уредба, следва да се осъществяват от един служител и е изключено разделение на функциите между двама служители в един и същ орган на съдебната власт, съгласно ПАПРБ и Закона за счетоводството.
Преписките и досъдебните производства, наблюдавани досега от прокурорите в АСП и СпП, бяха разпределени и към други прокуратури, което увеличи натовареността на магистратите в тези прокуратури. Разпоредбата на чл. 123 от КТ не беше приложена по отношение на магистратите от закритите прокуратури и същите бяха преназначени и в други органи на съдебната власт, които също имат нужда от обезпечаване с административен и кадрови ресурс.
Увеличаването на щата на съдебните служители в прокуратурите, където е необходимо, може да се осигури по реда на чл. 30, ал. 5, т. 8 от ЗСВ, с решение на Прокурорската колегия на ВСС за съкращаване на щатни бройки за съдебни служители от щатовете на АП-София и СГП и разкриване на нови щатни бройки.
В тази връзка е извършен анализ на необходимостта от кадрови промени в ПРБ, при съобразяване с натовареността на магистратите, преминаването по компетентност на преписките и досъдебните производства от специализираните прокуратури и разпределението на магистратите.
В резултат извършения анализ и проведеното обсъждане с административни ръководители на прокуратури, с оглед обезпечаване работата на магистратите, се налага извършване на кадрови промени в съдебната администрация на ПРБ.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
	Р Е Ш И:	

1.1. СЪКРАЩАВА, на основание чл. 30, ал. 5, т. 8 от ЗСВ, 4 /четири/  щ.бр. за съдебни служители в щата на Апелативна прокуратура – София, както следва:
- 1 /една/ свободна щ. бр. за длъжност „съдебен администратор“;
- 1 /една/ заета щ. бр. за длъжност „главен счетоводител“;
- 1 /една/ свободна щ. бр. за длъжност „системен администратор“;
- 1 /една/ заета щ. бр. за длъжност „служител по сигурността на информацията“.

1.2. РАЗКРИВА, на основание чл. 30, ал. 5, т. 8 от ЗСВ, 4 /четири/ щ.бр. за съдебни служители в щатовете на:
- 1 /една/ щ. бр. за длъжност „съдебен администратор“ в Районна прокуратура-Враца;
- 1 /една/ щ. бр. за длъжност „старши експерт“ в Администрация на главния прокурор, дирекция „БСДУПБ“, отдел „СДМ“, сектор „Счетоводство, методология и материално обезпечаване“;
- 1 /една/ щ. бр. за длъжност „системен администратор“ в Окръжна прокуратура – София;
- 1 /една/ щ. бр. за длъжност „главен специалист-класифицирана информация“ в Национална следствена служба, служба „Защита на класифицираната информация“.

2.1. СЪКРАЩАВА, на основание чл. 30, ал. 5, т. 8 от ЗСВ, 17 /седемнадесет/  щ.бр. за съдебни служители в щата на Софийска градска  прокуратура, както следва:
- 1 /една/ заета щ. бр. за длъжност „съдебен администратор“;
- 1 /една/ заета щ. бр. за длъжност „административен секретар“;
- 1 /една/ заета щ. бр. за длъжност „главен счетоводител“;
- 1 /една/ заета щ. бр. за длъжност „главен специалист-счетоводител“;
- 1 /една/ заета щ. бр. за длъжност „главен специалист-човешки ресурси“;
- 1 /една/ свободна щ. бр. за длъжност „главен специалист-счетоводител“;
- 1 /една/ заета щ. бр. за длъжност „главен специалист-организационна дейност“;
- 4 /четири/ щ. бр. /1 заета щ.бр. и 3 свободни щ.бр./ за длъжност „съдебен деловодител-класифицирана информация“;
- 1 /една/ заета щ. бр. за длъжност „завеждащ служба“;
- 5 /пет/ свободни щ. бр. за длъжност „съдебен деловодител“.

2.2. РАЗКРИВА, на основание чл. 30, ал. 5, т. 8 от ЗСВ, 17 /седемнадесет/  щ.бр. за съдебни служители в щатовете на:
- 1 /една/ щ. бр. за длъжност „ръководител сектор „Методическо ръководство“ в Администрация на главния прокурор, дирекция „Административно-правна“, отдел „Човешки ресурси“;
- 1 /една/ щ. бр. за длъжност „младши експерт“ в Администрация на главния прокурор, дирекция „Административно-правна“, отдел „Човешки ресурси“;
- 1 /една/ щ. бр. за длъжност „главен специалист“ в Администрация на главния прокурор, дирекция „Административно-правна“, отдел „Човешки ресурси“;
- 1 /една/ щ. бр. за длъжност „главен специалист-счетоводител“ в Софийска градска прокуратура;
- 1 /една/ щ. бр. за длъжност „главен специалист-счетоводител“ в Софийска районна прокуратура;
- 1 /една/ щ. бр. за длъжност „главен специалист-организационна дейност“ в Софийска районна прокуратура;
- 1 /една/ щ. бр. за длъжност „главен специалист-административна дейност“ в Софийска районна прокуратура;
- 1 /една/ щ. бр. за длъжност „съдебен деловодител-класифицирана информация“ в Софийска районна прокуратура;
- 1 /една/ щ. бр. за длъжност „завеждащ служба“ в Софийска районна прокуратура;
- 1 /една/ щ. бр. за длъжност „съдебен деловодител“ в Окръжна прокуратура - Перник;
- 1 /една/ щ. бр. за длъжност „главен специалист-организационна дейност“ в Военно-окръжна прокуратура;
- 1 /една/ щ. бр. за длъжност „чистач“ в Апелативна прокуратура – Пловдив;
- 1 /една/ щ. бр. за длъжност „младши специалист“ в Администрация на главния прокурор, сектор „Техническо обслужване“;
- 4 /четири/ щ. бр. за длъжност „съдебен деловодител“ в Администрация на главния прокурор, служба „Регистратура и деловодство“;

3. ДАВА СЪГЛАСИЕ за трансформиране на щатни бройки за съдебни служители, както следва:
- 1 /една/ щ.бр. за длъжност „главен експерт-икономист“ в 1 /една/ щ.бр. за длъжност „началник отдел“ в дирекция „СФОП“ в Администрация на главния прокурор;
- 1 /една/ щ.бр. за длъжност „чистач-куриер“ в 1 /една/ щ.бр. за длъжност „съдебен деловодител“ в Районна прокуратура - Силистра;
- 1 /една/ щ.бр. за длъжност „завеждащ служба „Защита на класифицираната информация“ в 1 /една/ щ.бр. за длъжност „Главен специалист-класифицирана информация, той и завеждащ РКИ“ в Национална следствена служба;
- 1 /една/ щ.бр. за длъжност „младши експерт“ в 1 /една/ щ.бр. за длъжност „старши експерт“ в Администрация на главния прокурор, дирекция „БСДУПБ“, отдел „СДМ, сектор „СММО“;
- 2 /две/ щ.бр. за длъжност „старши специалист-съхранение на СМЦ, веществени доказателства“ в 2 /две/ щ.бр. за длъжност „главен специалист-съхранение на СМЦ, веществени доказателства“ в Софийска градска прокуратура;
- 2 /две/ щ.бр. за длъжност „домакин“ в 2 /две/ щ.бр. за длъжност „главен специалист-домакин“ в Софийска градска прокуратура.

4. УКАЗВА на административните ръководители, по отношение на съкратените заети щатни бройки за съдебни служители, при възможност и при изразено съгласие на страните по трудовото правоотношение да приложат разпоредбата на чл. 343, ал. 2 от ЗСВ.

Разликата в размера на възнаграждението на предложените за трансформиране щатни бройки, ще бъде финансово обезпечена за сметка на утвърдения бюджет на ПРБ за 2022 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 19.10.2022 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА